**19. NEDELJA MED LETOM, 11. 8. 2024**

**Godovi:**

|  |  |  |
| --- | --- | --- |
| PONEDELJEK  TOREK  SREDA  ČETRTEK  PETEK  SOBOTA NEDELJA | 12.8.  13.8.  14.8.  15.8.  16.8.  17.8.  18.8. | sv. IVANA FRANČIŠKA ŠANTALSKA, redovnica  sv. PONCIJAN, papež in HIPOLIT, duhovnik in mučenec  sv. MAKSIMILIJAN KOLBE, duhovnik in mučenec  MARIJINO VNEBOVZETJE, slovesni in zapovedani praznik  sv. ROK, spokornik in sv. ŠTEFAN OGRSKI, kralj  sv. HIJACINT, duhovnik  sv. HELENA (Alenka), cesarica |

**Danes teden:**

**20. NEDELJA MED LETOM**

V četrtek praznujemo slovesni in zapovedani praznik Marijinega Vnebovzetja.

Evangeljski utrinek: »Teta, govoriva o tem bolj potiho....« je morda želela pri sebi, ko je Elizabeta z močnim glasom razodevala njeno skrivnost in jo blagrovala. A četudi ju ni nihče slišal – nič več ni bilo skrito, nič več samo njeno. Sveti Duh poseže in Marija se mu prepusti. Tako teče njeno življenje od prve misli do zadnjega diha. V celoti predana Božji volji nevesta Duha sprejema njegove navdihe. Nasprotje stare Eve prepeva Magnificat, medtem, ko umira sebi. Noben meč trpljenja je v tem ne zamaje. Kakršno življenje, takšna zadnja ura... Nihče ni jokal na njenem pogrebu, nihče ni žaloval na njenem grobu; njeno prečisto, presijano telo je zaspalo v Življenje. Marija Vnebovzeta, prosi zame ob moji smrtni uri.

Na praznik Marijinega Vnebovzetja bomo pri maši obnovili posvetitev slovenskega naroda Mariji. Glavna romarska maša bo na Brezjah ob 10. uri. Mariji bomo priporočili našo Cerkev, naše družine, naše izseljence in zdomce. Priporočili ji bomo vse, ki so v naši domovini odgovorni za skupno dobro in za pozitivno naravnanost naših medsebojnih odnosov. Priporočili ji bomo tudi našo državo. Pred Marijo bomo prinesli tudi ves svet in njegove težave, vse trpeče in ustrahovane, vse razseljene in pomorjene. Prosili jo bomo tudi za Evropo, da bi našla svoje korenine. (Msgr. Stanislav Zore, nadškof)

**Naslednjo nedeljo je redno mesečno darovanje za cerkvene potrebe.**

Svete maše:

**NEDELJA, 11. 8. ob 9 h + Cvetka in Janez Sedej, obletna, Hlevni vrh 4**

**ČETRTEK, 15. 8. ob 8 h za srečno vožnjo**

**SOBOTA, 17. 8. ob 9 h + Jakob Logar, Hleviše**

**ob 17 h za srečen zakon**

**NEDELJA, 18. 8. ob 9 h + Petrčevi, Vrh**